บลจ นครหลวงไทยเปิดขาย2กองทุนเกาหลี
บลจ.นครหลวงไทย เสนอขายกองทุนพันธบัตรรัฐบาลเกาหลีใต้ อายุประมาณ 9 เดือน รับผลตอบแทนประมาณ 1.60% ต่อปี และอายุประมาณ 3 เดือน รับผลตอบแทนประมาณ 1.25% ต่อปี ป้องกันความเสี่ยงจากอัตราแลกเปลี่ยนเต็มจำนวน
21 เม.ย. 2553

บลจ.นครหลวงไทย เสนอขายกองทุนพันธบัตรรัฐบาลเกาหลีใต้ อายุประมาณ 9 เดือน รับผลตอบแทนประมาณ 1.60% ต่อปี และอายุประมาณ 3 เดือน รับผลตอบแทนประมาณ 1.25% ต่อปี ป้องกันความเสี่ยงจากอัตราแลกเปลี่ยนเต็มจำนวน
นายไตรพิชิต  วัฒนวิจิตร ผู้ช่วยกรรมการผู้จัดการ สายงานจัดการลงทุน บริษัทหลักทรัพย์จัดการกองทุน นครหลวงไทย  เปิดเผยว่า ระหว่างวันที่ 21-27 เม.ย. 53 นี้  บริษัทเปิดเสนอขายกองทุนพันธบัตรเกาหลีใต้เพิ่มอีก 2 กองทุน ได้แก่ 1. กองทุนเปิดนครหลวงไทย ตราสารหนี้ต่างประเทศ 9 เดือน4/10 (NKT FFI9M4/10) อายุโครงการประมาณ 9 เดือน มูลค่าโครงการ 300 ล้านบาท อัตราผลตอบแทนประมาณ 1.60% ต่อปี หลังหักค่าใช้จ่าย 0.55% ต่อปี 
2. กองทุนเปิดนครหลวงไทย ตราสารหนี้ต่างประเทศ 3 เดือน4/10 (NKT FFI3M4/10) อายุโครงการประมาณ 3 เดือน มูลค่าโครงการ 500 ล้านบาท ด้วยอัตราผลตอบแทนประมาณ 1.25% ต่อปี หลังหักค่าใช้จ่าย 0.50% ต่อปี เน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและ/หรือสถาบันการเงินประเทศเกาหลีใต้   ที่ได้รับการจัดอันดับความน่าเชื่อถือของผู้ออกตราสารระยะสั้น F-1 จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ โดยบริษัทจะทำการรับซื้อคืนหน่วยลงทุนอัตโนมัติครั้งเดียวเมื่อครบกำหนดอายุกองทุน 
แนวโน้มอัตราผลตอบแทนในพันธบัตรเกาหลีใต้ปรับตัวลดลงในสัปดาห์ที่ผ่านมา จากความต้องการของนักลงทุนทั้งในประเทศและต่างประเทศ หลังจากมีการปรับขึ้นอันดับความน่าเชื่อถือของประเทศเกาหลีใต้จาก A2 เป็น A1  ของสถาบัน Moody’s investor service อย่างไรก็ตาม อัตราผลตอบแทนในรูปเงินบาทของการลงทุนในพันธบัตรเกาหลีใต้มีการปรับตัวดีขึ้นจากสัปดาห์ที่ผ่านมา 0.15-0.35% ต่อปี  โดยตลาดมีความกังวลเกี่ยวกับข่าวลือเรื่องมาตรการในการจำกัดการกู้ยืมเงินสกุลดอลล่าร์สหรัฐฯของภาคธนาคารพาณิชย์ในเกาหลีใต้ของธนาคารกลางเกาหลีใต้  ทำให้ต้นทุนการป้องกันความเสี่ยงอัตราแลกเปลี่ยนระหว่าง USD/KRW (SWAP Hedging cost) มีต้นทุนที่ต่ำลง ซึ่งเป็นผลดีต่อนักลงทุนต่างประเทศที่ลงทุนในพันธบัตรเกาหลีใต้
ทั้งนี้ กองทุน NKT FFI9M4/10 และกองทุน NKT FFI3M4/10 ได้มีการทำธุรกรรมป้องกันความเสี่ยงจากอัตราแลกเปลี่ยนเต็มจำนวน ลงทุนขั้นต่ำเพียง 2,000 บาท โดยมีราคา 10 บาทต่อหน่วยลงทุน บุคคลธรรมดาไม่ต้องเสียภาษีจากผลตอบแทนที่ได้รับ 
สำหรับนักลงทุนที่ไม่อยากพลาดโอกาสการลงทุน สามารถเข้าใช้บริการ Smart Click ซึ่งเป็นบริการที่สามารถเข้ามา ซื้อ ขาย สับเปลี่ยนหน่วยลงทุนได้ตลอด 24 ชั่วโมง บนเว็บไซด์ www.sci-asset.com โดยสามารถหักบัญชีเงินฝากธนาคารได้ถึง 7 ธนาคาร ได้แก่ ธ.นครหลวงไทย, ธ.กสิกรไทย, ธ.ไทยพาณิชย์, ธ.กรุงเทพ, ธ.กรุงศรีอยุธยา, ธ.ทหารไทย และธ.ธนชาต หรือสามารถขอรายละเอียดเพิ่มเติมได้ที่ เจ้าหน้าที่ฝ่ายบริการลูกค้า โทร. 0-2624-8555 กด 2 หรือ บมจ.ธนาคารนครหลวงไทย สำนักเพชรบุรี  โทร. 0-2208-5000 และ SCIB  Contact  Center โทร.0-2828-8000